ഭാൻഗഢ് കോട്ട

അക്ബർ ചക്രവർത്തിയുടെ സഭയിലെ രത്‌നങ്ങളിലൊന്നായ മാൻ സിംഗിൻറെ സഹോദരൻ തൻറെ ഇളയ മകൻ മാധോസിംഗിന് വേണ്ടി പണികഴിപ്പിച്ച രാജസ്ഥാനിലെ ചരിത്ര പ്രാധാന്യമുള്ള കോട്ടയാണ് ഭാൻഗഢ് കോട്ട.  പതിനേഴാം നൂറ്റാണ്ടിൽ നിർമ്മിക്കപ്പെട്ടതാണ് ഈ കോട്ട. രാജസ്ഥാനിലെ ആൽവാർ ജില്ലയിലെ ആരവല്ലി മലനിരകളിലെ സരിസ്ക ദേശീയോദ്യാനത്തിൻറെ അതിർത്തിയിലാണ് ഈ കോട്ട സ്ഥിതിചെയ്യുന്നത്. 

സർക്കാർ ഉത്തരവ് പ്രകാരം സൂര്യോദയത്തിന് മുമ്പും സൂര്യാസ്തമയത്തിന് ശേഷവും ഈ കോട്ടയിലേയ്ക്കുള്ള പ്രവേശനം നിരോധിച്ചിരിക്കുന്നു.

ഐതിഹ്യം
മാർക്കറ്റ് സന്ദർശിക്കാനെത്തിയ ഭാൻഗഢ് രാജകുമാരിയും ചത്ര സിങിന്റെ മകളുമായ രത്നവതിയെ സുഗന്ധ ദ്രവ്യത്തിന്റെ കുപ്പിയുപയോഗിച്ച് ഒരു മന്ത്രവാദി വശീകരിക്കാൻ ശ്രമിച്ചു. എന്നാൽ ചതി മനസ്സിലാക്കിയ രാജകുമാരി ആ കുപ്പി പാറക്കെട്ടിലേക്കെറിയുകയും തുടർന്ന് മന്ത്രവാദി മരിക്കുകയും ചെയ്തു. എന്നാൽ മരിക്കുന്നതിന് മുമ്പ് കോട്ടയിൽ ഇനിയാരും സമാധാനത്തോടെയിരിക്കാൻ ഇടയാകരുതെന്ന് മന്ത്രവാദി ശപിച്ചുവെന്നും പിന്നീടുണ്ടായ ഒരാക്രമണത്തിൽ രാജകുമാരിയുൾപ്പെടെ എല്ലാവരും കോട്ടയിൽത്തന്നെ മരണമടഞ്ഞുവെന്നുമാണ് പ്രചരിച്ചിട്ടുള്ള ഒരു കഥ.

അവലംബം

വർഗ്ഗം:രാജസ്ഥാനിലെ കോട്ടകൾ